Thatched House Lodge is ’n koninklike woning in Londen, Engeland. Die hoofhuis het ses onthaalkamers en ses slaapkamers, en die terrein is 1,6 ha groot. In die tuin staan ’n 18de-eeuse somerhuis met ’n grasdak en twee kamers, vandaar die hoofhuis se naam. Sedert 1963 is dit die tuiste van prinses Alexandra, die agbare lady Ogilvy, ’n niggie van koningin Elizabeth. Dit is deur haar oorlede man, sir Angus Ogilvy, van die owerhede gehuur ná hul troue. Dit is aanvanklik in 1673 as twee huise gebou. Dit is in 1727 vergroot, en in 1771 is die huise verbind en herdoop na Thatched House Lodge. Die huis is voorheen deur verskeie lede van die koninklike huishouding gebruik. "Current British Royal Residences" (in Engels). http://www.unofficialroyalty.com/ Unofficial Royalty. Geargiveer vanaf die oorspronklike op 16 Oktober 2012. Besoek op 4 Januarie 2012. Eksterne skakel in |publisher= (hulp) "Thatched House Lodge" (in Engels). Wikimapia. Geargiveer vanaf die oorspronklike op 9 Oktober 2019. Besoek op 4 Januarie 2012. "1964: Royal baby for leap year day" (in Engels).